
"Rest of the World" válogatottak relevanciája a labdarúgásban

A labdarúgás a világ legnépszerűbb, legnagyobb marketing-jelentőséggel bíró sportja. Ennek a sportnak számos világversenye van, amelyek közül a legnagyobb presztízzsel a válogatott tornák bírnak. Számos olyan játékos van
azonban, aki egyéni képességei alapján ott lehetne ezeken a rendezvényeken, ám nemzeti válogatottjuk nem képes kijutni e tornákra. Ezt az ellentmondást igyekszik kezelni a dolgozatomban bemutatásra kerülő modell, amely azt vizsgálja, hogy milyen létjogosultsággal bírna egy, a tornára nem kijutó országok játékosaiból összeállított együttes indulása a versenyben. Dolgozatom első felében egy ilyen változtatás elméleti hátterét vizsgálom meg, míg a második részben egy négy lépésből álló statisztikai módszerrel vizsgálom meg azt a hipotézist, hogy egy ilyen csapatnak lenne esélye komoly eredményt elérni a tornán. Dolgozatom végén az elméleti szempontok és a modellezés tapasztalatai alapján ítéletet mondok az alapötlet felett, valamint kijelölöm a további kutatási irányokat.



